text: Glade medarbejdere er mere produktive
  07 november 2016 kl. 17.43
  På Virksomheden Isabella i Vejle har de siden årsskiftet haft en sundheds- og trivselsgruppe og det har betydet gladere medarbejdere. 
  Siden årsskiftet har sundheds-og trivselsgruppen lavet forskellige små tiltag i hverdagen, som skal gøre de ca. 70 medarbejdere sundere og gladere.
  Tallerknerne i kantinen er blevet mindre, så man ikke spiser så meget. På intranettet ligger opskrifter på sunde snacks, som man kan lave i stedet for kage. Alle møder foregår stående eller gående . Alle opfordres til, via små sedler, at lave øvelser for skuldrer, arme og ryg, når de sidder på toilettet og på lageret laver medarbejderne hver dag fx. også øvelser med en elastik
  Dog er det, der har givet størst effekt, kåring af en såkaldt kvartals-kollega. Titlen nomineres man til af ens kolleger og der kan være forskellige årsager til nomineringen. Marzin Dziadek fik hæderen sidst i oktober og blev meget rørt og stolt over det.
  - Jeg har fået et stort skulderklap for mit  arbejde, siger han til TV SYD og han er helt klart mere motiveret for, at gå på arbejde nu , efter han har modtaget hæderen, mener han.
  Det kræver en del ændringer i hverdagen, at få folk til at være sundere og gladere, og det er en løbende proces, der ikke sker over en nat, understreger HR manager Tina Skjødt.   
  Isabella satser på, også at fortsætte det gode arbejde i sundheds- og trivselsgruppen i det nye år.
  Her vil man bl.a kigge nærmere på folks søvnvaner.  
  De fire kvartalskolleger fra i år, vil i øvrigt sidst på året kæmpe om titlen som årets kollega.
  I serien "Med På job" besøger vi i dag Isabella A/S i Vejle, som er kendt for at producere camping udstyr og fortelte. Det er kl 19.55 og 22,35 på TV SYD+
  